stanford-oval/wikipedia huggingface dataset:
อนินทิตา อาขุบุตร

| คุณหญิง อนินทิตา อาขุบุตร จ> ช., จ.จ., ว.ป.ร.4, ร.จ.ท.6 |
| --- | --- |

เกิด: เสงี่ยม นาวีเสถียร 27 กรกฎาคม พ.ศ. 2448 ตำบลท่าโรงยาเก่า จังหวัดพระนคร อาณาจักรสยาม
เสียชีวิต: 13 สิงหาคม พ.ศ. 2507 (59 ปี) โรงพยาบาลศิริราช จังหวัดธนบุรี ประเทศไทย
ชื่ออื่น: อนินทิตา นาวีเสถียร
อาชีพ: นักแสดง
คู่สมรส: เนื่อง อาขุบุตร (พ.ศ. 2474–2507)
บิดามารดา: พระยานาวีวราสา (ยืน นาวีเสถียร) คุณหญิงแดง นาวีวราสา
คุณหญิงอนินทิตา อาขุบุตร นามเดิม เสงี่ยม นาวีเสถียร (27 กรกฎาคม พ.ศ. 2448 — 15 สิงหาคม พ.ศ. 2507) เป็นนางละครและนักแสดงหญิงชาวไทย เป็นที่รู้จักในฐานะนักแสดงหญิงคนแรกของสยามจากภาพยนตร์เรื่อง นางสาวสุวรรณ (2466) ภายหลังเธอได้รับพระราชทานนามจากพระบาทสมเด็จพระมงกุฎเกล้าเจ้าอยู่หัวว่า อนินทิตา
ประวัติ > ประวัติตอนต้น

คุณหญิงอนินทิตา เกิดเมื่อวันที่ 27 กรกฎาคม พ.ศ. 2448 มีนามเดิมว่า เสงี่ยม นาวีเสถียร เป็นบุตรคนที่สองของเสวกโท พระยานาวีวราสา (ยืน นาวีเสถียร) กับคุณหญิงแดง นาวีวราสา มีพี่น้องร่วมบิดามารดาอีก 7 คน ในวัยเด็กได้เข้าศึกษากับครูชื่อนายเปลี่ยนและนายนาก ซึ่งเป็นน้า ต่อมาบิดาจึงฝากตัวเธอเรียนรำละครกับพระนมทัต พึ่งบุญ ณ อยุธยา จากนั้นจึงเข้าไปอยู่ในวังและฝึกรำละครกับท้าวศรีสุนทรนาฏ (แก้ว พนมวัน ณ อยุธยา)
ในปี พ.ศ. 2457 พระบาทสมเด็จพระมงกุฎเกล้าเจ้าอยู่หัว มีพระราชดำริโปรดเกล้าฯ ให้ตั้งละครหลวงฝ่ายหญิงขึ้นในราชสำนัก และทรงพระกรุณาให้บรรดาข้าราชการชั้นผู้ใหญ่นำธิดาของตนมาถวายตัวเข้าอยุ่ในสังกัดละครหลวงดังกล่าว  ในเวลานั้นพระยานาวีวราสานำนางสาวเสงี่ยมไปเฝ้าฯ ถวายตัวอยู่ในละครหลวง  และได้รับเงินเดือนพระราชทาน  เดือนละ 6 บาท,  8 บาท และ 15 บาท ตามลำดับ
ประวัติ > การแสดงภาพยนตร์

อนินทิตาได้รับการคัดเลือกให้แสดงภาพยนตร์ เรื่อง นางสาวสุวรรณ ซึ่งเป็นภาพยนตร์ไทยเรื่องแรกของไทย อำนวยการสร้าง เขียนบท และกำกับโดยเฮนรี แมคเร ชาวสหรัฐอเมริกา เข้ามาถ่ายทำในประเทศไทย โดยได้รับพระบรมราชานุญาตจากพระบาทสมเด็จพระมงกุฏเกล้าเจ้าอยู่หัว โปรดเกล้าฯ ให้กรมรถไฟหลวง และกรมมหรสพหลวงอำนวยความสะดวกในการถ่ายทำ โดยภาพยนตร์เข้าฉายที่สหรัฐก่อนแล้วหลังจากนั้นจึงเข้าฉายในประเทศไทย แต่เมื่อฉายไปได้ 3 วันฟิล์มก็ได้สูญหายไป
พ.ศ. 2467 พระบาทสมเด็จพระมงกุฎเกล้าเจ้าอยู่หัว​ ทรงพระกรุณาโปรดเกล้าฯ ให้เลื่อนเสงี่ยมเป็นที่นางพระกำนัล  และได้รับพระราชทานนามใหม่จาก เสงี่ยม เป็น อนินทิตา และอนินทิตาก็สนองพระเดชพระคุณต่อจนสิ้นรัชกาล
หลังการสวรรคตของรัชกาลที่ 6 อนินทิตาเป็นหนึ่งในพระพี่เลี้ยงที่ทำหน้าที่ในการอภิบาลสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาเพียงพระองค์เดียวของพระบาทสมเด็จพระมงกุฎเกล้าเจ้าอยู่หัว  และอนินทิตายังได้รับพระราชทานเงินเลี้ยงชีพตามที่มีรายชื่ออยู่ในพระราชพินัยกรรมของพระบาทสมเด็จพระมงกุฎเกล้าเจ้าอยู่หัว​ เดือนละ  120 บาท ตลอดมา จนกระทั่งออกจากวังเพื่อทำการสมรสกับพลตำรวจตรี เนื่อง อาขุบุตร​ เมื่อวันที่  3 พฤษภาคม พ.ศ. 2474 จึงได้งดจ่ายเงินดังกล่าว
ชีวิตส่วนตัว

อนินทิตาสมรสกับพลตำรวจตรี เนื่อง อาขุบุตร​ บุตรของรองอำมาตย์โท หลวงประชากรบริรักษ์ (เจิม อาขุบุตร) และเผื่อน ประชากรบริรักษ์ เมื่อวันที่ 3 พฤษภาคม พ.ศ. 2474 โดยมีสมเด็จพระเจ้าบรมวงศ์เธอ กรมพระยาดำรงราชานุภาพ ทรงประกอบพิธีสมรสประทานที่วังวรดิศ ทั้งสองมีบุตร-ธิดาด้วยกันทั้งหมด 7 คน ได้แก่
พันตำรวจเอก อานนท์  อาขุบุตร สมรสกับรจนา (สกุลเดิม พึ่งบารมี)
อนุ อาขุบุตร
รัตนา อาขุบุตร
ประภาพร ธนะรัชต์ สมรสกับทองดุลย์ ธนะรัชต์
เกษมสุข  พยัคฆนิธิ สมรสกับร้อยตำรวจเอก กำพล พยัคฆนิธิ
เกียรติศักดิ์ อาขุบุตร สมรสกับสุนีนารถ (สกุลเดิม ศิริบุญ)
เอกสิทธิ์ อาขุบุตร
เครื่องราชอิสริยาภรณ์

พ.ศ. 2498 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2468 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
พ.ศ. 2467 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2467 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
สุดขีดขั้ว คลั่งเกินลิมิต

| สุดขีดขั้ว คลั่งเกินลิมิต |
| --- | --- |
ประเภท:   ไซไฟ  คอมเมดี้  ทริลเลอร์ 
เค้าโครงจาก: ชี้ชะตา ยาเปลี่ยนสมองคน
พัฒนาโดย: เคร็ก สวีนนี
แสดงนำ:   เจค แม๊คดอร์แมน  เจนนิเฟอร์ คาร์เพนเตอร์  ฮิลล์ ฮาร์เพอร์  แมรี่ อลิซาเบธ มัสตรานโตนิโอ 
ผู้ประพันธ์เพลง: พอล ลีโอนาร์ด มอร์แกน
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 1
จำนวนตอน: 22 (รายชื่อตอน)
การผลิต
ผู้อำนวยการผลิต:   เบรดลีย์ คูเปอร์  ทอดด์ ฟิลิปส์  ไรอัน คาวานัห์จ  ทักเกอร์ ทูลีย์  ทอม ฟอร์แมน  ฮีทเทอร์ คาดีน  มาร์ค เวบบ์  เคร็ค สวีนนี  อเล็กซ์ เคิร์ทส์แมน  โรเบิร์ตโต ออร์ชี 
สถานที่ถ่ายทำ: นิวยอร์กซิตี
กล้อง: Single-camera
ความยาวตอน: 43–45 นาที
บริษัทผู้ผลิต:   K/O Paper Products  Relativity Television  Action This Day!  Critical Content  CBS Television Studios 
ออกอากาศ
เครือข่าย: CBS (สหรัฐ)<>โมโน 29 (ไทย)
ออกอากาศ: 22 ธันวาคม ค.ศ. 2017 (2017-12-22) – ปัจจุบัน
สุดขีดขั้ว คลั่งเกินลิมิต (อังกฤษ: Limitless) เป็นละครโทรทัศน์อเมริกาที่สร้างขึ้นในปีพ.ศ. 2558 ออกอากาศในปี พ.ศ. 2558 ช่อง CBS โดยมีเนื้อเรื่องมาจาก ภาพยนตร์ที่มีชื่อเดียวกัน ออกอากาศในประเทศไทยทางช่อง โมโน 29 ในปี พ.ศ. 2560
เนื้อเรื่องย่อ

เรื่องราวของ ไบรอัน ฟินช์ ชายหนุ่มที่ได้รับความสามารถในการเพิ่มความสามารถทั้งหมดของสมอง จึงทำให้เขาเป็นคนที่มีความสามารถพิเศษในการดำเนินชีวิติในรูปแบบใหม่ ที่จะนำมาซึ่งความตื่นเต้นและเสี่ยงอันตรายมากขึ้น
นักแสดงนำ

เจค แม๊คดอร์แมน รับบท ไบรอัน ฟลินช์
เจนนิเฟอร์ คาร์เพนเทอร์ รับบท รีเบคก้า ฮาริส
ฮิลล์ ฮาร์เพอร์ รับบท สเปลแมน บอยล์
แมรี่ อลิซาเบธ มัสตรานโตนิโอ รับบท นาซรีน "นาซ" เปาราน
แหล่งข้อมูลอื่น

เว็บไซต์ทางการ
สุดขีดขั้ว คลั่งเกินลิมิต ที่อินเทอร์เน็ตมูวีเดตาเบส
สุณิสา ทิวากรดำรง

| ร้อยโทหญิงสุณิสา ทิวากรดำรงต> ช., ต.ม. |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 12 มีนาคม พ.ศ. 2556 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
ก่อนหน้า: อนุสรณ์ เอี่ยมสะอาด
ถัดไป: พ.อ.(พ) สรรเสริญ แก้วกำเนิด
 
ข้อมูลส่วนบุคคล
เกิด: 7 มีนาคม พ.ศ. 2520 (47 ปี) เขตบางบอน กรุงเทพมหานคร ประเทศไทย
ศาสนา: พุทธ
พรรคการเมือง: เพื่อไทย (2553–ปัจจุบัน)

ร้อยโทหญิง สุณิสา เลิศภควัต หรือ สุณิสา ทิวากรดำรง (ชื่อเล่น เจิ๊ยบ) เป็นอดีตรองโฆษกพรรคเพื่อไทย อดีตรองโฆษกประจำสำนักนายกรัฐมนตรี ในรัฐบาลของยิ่งลักษณ์ ชินวัตร เป็นอดีตทหารประจำศูนย์ปฏิบัติการกองทัพบก อดีตนักจัดรายการวิทยุและผู้สื่อข่าวสายทหาร
ประวัติ

สุณิสา เกิดเมื่อวันที่ 7 มีนาคม พ.ศ. 2520 สำเร็จการศึกษาระดับปริญญาตรี จากคณะรัฐศาสตร์ (สังคมวิทยาและมานุษยวิทยา) จุฬาลงกรณ์มหาวิทยาลัย เมื่อปี พ.ศ. 2541 สำเร็จการศึกษาระดับปริญญาโท จากคณะสังคมสงเคราะห์ มหาวิทยาลัยธรรมศาสตร์ และผ่านการฝึกอบรมจากสำนักข่าวเอพีทีเอ็น (ประเทศไทย) ได้รับทุนจากรัฐบาลญี่ปุ่นฝึกงานกับสถานีโทรทัศน์เอ็นเอชเคของญี่ปุ่น 3 เดือน
การทำงาน

สุณิสา เริ่มรับราชการเป็นนายทหารแปลข่าวต่างประเทศ ในปี พ.ศ. 2543 สังกัดกรมสรรพาวุธ ต่อมาปี พ.ศ. 2545 ย้ายมาสังกัดศูนย์วิทยุกองทัพบก จัดรายการวิทยุโดยใช้ชื่อว่า "หมวดเจี๊ยบ" กระทั่งย้ายมาเป็นผู้สื่อข่าวสายทหาร ททบ.5 และผู้ประกาศข่าวพยากรณ์อากาศ
สุณิสา เป็นที่รู้จักมากขึ้นจากการเขียนหนังสือ "ทักษิณ Where are you?" และ "ทักษิณ Are you OK?" กระทั่งในปี พ.ศ. 2550 เธอได้ลาออกจากราชการ และเข้าร่วมงานกับพรรคเพื่อไทย โดยการลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 30 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แต่ไม่ได้รับเลือกตั้ง โดยแพ้ให้กับอรอนงค์ คล้ายนก จากพรรคประชาธิปัตย์
สุณิสา เลิศภควัต ได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร แทนนายอนุสรณ์ เอี่ยมสะอาด เมื่อ วันที่ 12 มี.ค. ปี พ.ศ. 2556
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 113
ภายหลังการรัฐประหารในประเทศไทย พ.ศ. 2557 เขาถูกฟ้องร้องในวันที่ 8 ธันวาคม พ.ศ. 2560 ข้อหา ผิด พ.ร.บ.คอมพิวเตอร์ และ ป.อาญา ม.116 ข้อหา ยุยงปลุกปั่นฯ
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
อันจุ อินามิ

| อันจุ อินามิ |
| --- | --- |
伊波 杏樹
เกิด:  (1996-02-07) 7 กุมภาพันธ์ ค.ศ. 1996 (28 ปี) จังหวัดไซตามะ ประเทศญี่ปุ่น
ชื่ออื่น: อันจัง (あんちゃん)
อาชีพ: นักพากย์
องค์การ: โซนีมิวสิกอาร์ติตส์
ส่วนสูง: 158 ซม.
อันจุ อินามิ (伊波 杏樹, いなみ あんじゅ, 7 กุมภาพันธ์ 1996 -) เป็นนักพากย์ และ นักแสดงละครเวที ชาวญี่ปุ่น เกิดที่จังหวัดไซตามะ อยู่สังกัดโซนีมิวสิกอาร์ติตส์ มีชื่อเล่นว่า อันจัง (あんちゃん)
ในปี 2015 ได้รับเลือกให้พากย์ในเลิฟไลฟ์! ซันไชน์!! ปฏิบัติการล่าฝันสคูลไอดอล เป็นตัวละครหลักทากามิ จิกะ และเริ่มทำกิจกรรมในฐานะสมาชิกวง Aqours
ผลงานพากย์

เลิฟไลฟ์! ซันไชน์!! ปฏิบัติการล่าฝันสคูลไอดอล (ทากามิ จิกะ)
อนิเมะงาตาริส (อาโอยามะ เอริกะ)
วอลแตรีน เดอ แคลร์

| วอลแตรีน เดอ แคลร์ |
| --- | --- |
วอลแตรีน เดอ แคลร์ ในฟิลาเดลเฟีย ค.ศ. 1901
เกิด: 17 พฤศจิกายน ค.ศ. 1866(1866-11-17) เลสลี, รัฐมิชิแกน
เสียชีวิต: มิถุนายน 20, 1912(1912-06-20) (45 ปี) โรงพยาบาล St. Mary of Nazareth ใน ชิคาโก, รัฐอิลลินอย
อาชีพ: นักเขียน ปาฐก ติวเตอร์
ลายมือชื่อ

วอลแตรีน เดอ แคลร์ (17 พฤศจิกายน ค.ศ. 1866 – 20 มิถุนายน ค.ศ. 1912) เป็นนักอนาธิปไตยชาวอเมริกันซึ่งเป็นที่รู้จักจากการเป็นนักเขียนและนักพูดซึ่งต่อต้านทุนนิยม การสมรส รัฐ และการครอบงำของศาสนาเหนือเพศสภาพและชีวิตของผู้หญิง (Women and religion) โดยมองว่าล้วนเกี่ยวข้องกัน ด้วยมุมมองเหล่านี้ เธอนับว่าเป็นนักสตรีสิทธินิยมคนสำคัญคนแรก ๆ
เธอเกิดและเติบโตในเมืองเล็ก ๆ ในรัฐมิชิแกนและได้รับการศึกษาที่คอนแวนต์คาทอลิกแห่งหนึ่งที่เมืองซาร์เนีย (Sarnia) รัฐออนแทรีโอ เดอ แคลร์ เริ่มทำกิจกรรมในขบวนการความคิดอย่างอิสระ ในช่วงแรกเธอสนใจลัทธิอนาธิปไตยแบบปัจเจก (individualist anarchism) ต่อมาจากมิวชวลลิสม์ (Mutualism (economic theory)) แนวคิดของเธอวิวัฒน์เป็นสิ่งที่เธอเรียกว่าลัทธิอนาธิปไตยโดยปราศจากคุณศัพท์ (anarchism without adjectives) ซึ่งให้ความสำคัญกับสังคมไร้รัฐ (stateless society) ที่ไม่มีการใช้ความก้าวร้าว (aggression) หรือการข่มขู่เหนือสิ่งอื่นใด
เดอ แคลร์ มีชีวิตอยู่ในยุคสมัยเดียวกับเอมมา โกลด์แมน (Emma Goldman) บุคคลที่เธอเห็นต่างด้วยความเคารพในหลากหลายประเด็น นิตยสารของโกลด์แมนชื่อ Mother Earth ได้ตีพิมพ์รวบรวมความเรียงที่เดอ แคลร์ เขียนไว้ใน Selected Works of Voltairine de Cleyre ใน ค.ศ. 1914 หลังเธอเสียชีวิต
การเสียชีวิต

เดอ แคลร์ เสียชีวิตจากเยื่อหุ้มสมองอักเสบในวันที่ 20 มิถุนายน ค.ศ. 1912 ที่โรงพยาบาลแมรีออฟนาซาเรธเมืองชิคาโก รัฐอิลลินอย ร่างของเธอถูกฝังไว้ใกล้กับจำเลยจากเหตุการณ์ที่เฮย์มาร์เก็ตและนักกิจกรรมเพื่อสังคมคนอื่น ๆ ที่สุสานเจอร์แมนวัลท์ไฮม์ (Forest Home Cemetery (Forest Park)) (ปัจจุบันสุสานฟอเรสต์โฮม) ที่ฟอเรสต์พาร์ก (Forest Park, Illinois) ย่านชานเมืองทิศตะวันตกของชิคาโก ในเวลาต่อมาร่างของโกลด์แมนก็ถูกฝังในบริเวณเดียวกันในสุสานนี้เช่นกัน
มรดก

เอมมา โกลด์แมน สรรเสริญ เดอ แคลร์ ว่าเป็น "หนึ่งในนักอนาธิไตยหญิงที่หลักแหลมและมีพรสวรรค์มากที่สุดที่อเมริกาได้ผลิตออกมา" เธอไม่เป็นที่รู้จักในปัจจุบันมานัก ซึ่ง พอล อาฟริช กล่าวว่าเป็นเพราะชีวิตเธอนั้นสั้น
ตั้งแต่ช่วงปลายคริสต์ศตวรรษที่ 20 ได้มีการรื้อฟื้นความสนใจในตัวเธออีกครั้ง: ใน ค.ศ. 1980 An American Anarchist: The Life of Voltairine de Cleyre เขียนโดย พอล อาฟริช ถูกตีพิมพ์โดยสำนักพิมพ์มหาวิทยาลัยพรินซ์ตัน (Princeton University Press) ใน ค.ศ. 1978 งานเก็บรวบรวมคำปราศรัยของเธอชื่อ The First Mayday: The Haymarket Speeches, 1895–1910 ถูกตีพิมพ์โดย Libertarian Book Club ใน ค.ศ. 2004 AK Press ได้ออกหนังสือ The Voltairine de Cleyre Reader ออกมา ใน ค.ศ. 2005 งานเก็บรวบรวมคำปราศรัยและบทความของเธออีกสองงานถูกตีพิมพ์ออกมา ชื่อว่า Exquisite Rebel: The Essays of Voltairine De Cleyre – Anarchist, Feminist, Genius ซึ่งมีเพรสลีและ คริสพิน ซาร์ตเวลล์ (Crispin Sartwell) เป็นบรรณาธิการและถูกตีพิมพ์โดย SUNY Press และ Gates of Freedom: Voltairine De Cleyre and the Revolution of the Mind จากสำนักพิมพ์มหาวิทยาลัยมิชิแกน (University of Michigan Press) เอกสารของเธอถูกเก็บไว้ที่ YIVO Institute for Jewish Research ในนครนิวยอร์ก ใน ค.ศ. 2018 เดอะนิวยอร์กไทมส์ ได้เผยแพร่ข่าวมรณกรรมของเธอย้อนหลัง
ดูเพิ่ม

บิล เฮย์วูด
ไดเออร์ ลัม
เอมมา โกลด์แมน
ยูจีน วี. เดบส์
การจลาจลที่เฮย์มาร์เก็ต
เฮนรี เดวิด ทอโร
ราเชลล์ ยาร์รอส (Rachelle Yarros)
ข้อเขียนบนผนัง ส่งอิทธิพลต่องานเขียน Written in Red ของ เดอ แคลร์
อ่านเพิ่ม

DeLamotte, Eugenia (2003). "Refashioning the Mind: The Revolutionary Rhetoric of Voltairine de Cleyre". Legacy. 20 (1/2): 153–174. doi:10.1353/leg.2003.0047. ISSN 0748-4321. JSTOR 25679454. S2CID 155085916.
Dougherty, Michael B. (27 กันยายน 2018). "Overlooked No More: Voltairine de Cleyre, America's 'Greatest Woman Anarchist'". เดอะนิวยอร์กไทมส์. ISSN 0362-4331.
Palczewski, Catherine Helen (1995). "Voltairine de Cleyre: Sexual Slavery and Sexual Pleasure in the Nineteenth Century". NWSA (National Women's Studies Association) Journal. 7 (3): 54–68.
แหล่งข้อมูลอื่น

Voltairine.org. เก็บถาวร 2016-10-07 ที่ เวย์แบ็กแมชชีน. เว็บไซต์เกี่ยวกับ วอลแตรีน เดอ แคลร์, บทความและชีวประวัติ
ผลงานของ วอลแตรีน เดอ แคลร์ ที่โครงการกูเทินแบร์ค
ผลงานโดย วอลแตรีน เดอ แคลร์ บนเว็บ LibriVox (หนังสือเสียง ซึ่งเป็นสาธารณสมบัติ)
ผลงานโดย Voltairine de Cleyre ที่ Google Books
วอลแตรีน เดอ แคลร์ ที่ Anarchy Archives
บทกวีโดย วอลแตรีน เดอ แคลร์ จาก Daily Bleed
De Cleyre, Voltairine (1894). "In Defense of Emma Goldman and the Right of Expropriation".
วอลแตรีน เดอ แคลร์ ที่ Molinari Institute
Riggenbach, Jeff (17 มิถุนายน 2010). "Voltairine de Cleyre: Penitent Priestess of Anarchism". Mises Daily. Mises Institute. สืบค้นเมื่อ 24 มีนาคม 2019.
วอลแตรีน เดอ แคลร์ ที่ไฟน์อะเกรฟ
วอลแตรีน เดอ แคลร์ ที่ Panarchy
เอกสาร วอลแตรีน เดอ แคลร์ และ โจเซฟ เจคอบ โคเฮน ที่ YIVO Institute for Jewish Research ในนครนิวยอร์ก รัฐนิวยอร์ก
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  ฝรั่งเศส  BnF data  กาตาลุญญา  เยอรมนี  อิสราเอล  เบลเยียม  สหรัฐ  เช็กเกีย  ออสเตรเลีย  โครเอเชีย  เนเธอร์แลนด์  โปรตุเกส 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Trove 
อื่น ๆ:  SNAC  IdRef 
ใบปลิวโฆษณางานรำลึกซึ่งจัดขึ้นไม่กี่วันหลัง เดอ แคลร์ เสียชีวิต
หลุมศพของ เดอ แคลร์ ในสุสานเจอร์แมนวัลท์ไฮม์ที่ฟอเรสต์พาร์ก รัฐอิลลินอย
เดอ แคลร์ วันคริสต์มาส ค.ศ. 1891
อี. เอ็ม. เอส. นัมพูทรีปาท

| อี>  เอ็ม. เอส. นัมพูทรีปาท |
| --- | --- |


มุขยมนตรีรัฐเกรละคนที่ 1
ดำรงตำแหน่ง 6 มีนาคม 1967 – 1 พฤศจิกายน 1969
ผู้ว่าการ: ภควัน สหาย   วี. วิศวนาถัน
ก่อนหน้า: ประธานาธิบดี
ถัดไป: ซี. อจุฐา เมโนย
ดำรงตำแหน่ง 5 เมษายน 1957 – 31 กรกฎาคม 1959
ผู้ว่าการ: พุรคุลา รามกฤษณะ ราว
ก่อนหน้า: ประเดิมตำแหน่ง
ถัดไป: ปัตตม ฐานุ ปิลไล
ประธานพรรคคอมมิวนิสต์อินเดีย
ดำรงตำแหน่ง 29 เมษายน 1962 – 11 เมษายน 1964
ก่อนหน้า: อโชย โฆษ
ถัดไป: จันทระ ราเชศวร ราว
ประธานพรรคคอมมิวนิสต์อินเดีย (มาร์กซิสต์)
ดำรงตำแหน่ง 8 เมษายน 1978 – 9 มกราคม 1992
ก่อนหน้า: พี. สุนทรยยา
ถัดไป: หรกฤษัน สิงห์ สุรชีต
 
ข้อมูลส่วนบุคคล
เกิด: 13 มิถุนายน ค.ศ. 1909(1909-06-13) เปรินตัลมันนะ, รัฐมัทราส, บริติชอินเดีย (ปัจจุบันอยู่ในอำเภอมลัปปุรัม รัฐเกรละ ประเทศอินเดีย)
เสียชีวิต: 19 มีนาคม ค.ศ. 1998(1998-03-19) (88 ปี) ติรุวนันตปุรัม รัฐเกรละ ประเทศอินเดีย
พรรคการเมือง: พรรคคอมมิวนิสต์อินเดีย (มาร์กซิสต์) (ตั้งแต่ 1964), พรรคคอมมิวนิสต์อินเดีย (ก่อน 1964),
คู่สมรส: อารยะ อานธรชนัม (1937–1998)
บุตร: 4
ที่อยู่อาศัย: ติรุวนันตปุรัม
ศิษย์เก่า: วิทยาลัยเซนต์ธอมัส ติสสูร
เว็บไซต์: Government of Kerala

เอลมกุลัม มนักกัล ศังกรัน นัมพูทรีปาท (อักษรโรมัน: Elamkulam Manakkal Sankaran Namboodiripad, 13 มิถุนายน 1909 – 19 มีนาคม 1998) หรือรู้จักกันทั่วไปว่า อีเอ็มเอส (EMS) เป็นนักการเมืองและนักทฤษฎีคอมมิวนิสต์ชาวอินเดีย มุขยมนตรีรัฐเกรละคนที่หนึ่งจากปี 1957–1959 และอีกวาระในปี 1967–1969 ขณะเป็นสมาชิกพรรคคอมมิวนิสต์อินเดีย (CPI) เขาเป็นมุขยมนตรีประจำรัฐคนแรกของอินเดียที่ไม่ได้มาจากพรรคคองเกรส ในปี 1964 เขาได้รวมตัวสมาชิกจำนวนหนึ่งแยกตัวออกจากพรรค CPI เพื่อตั้งพรรคคอมมิวนิสต์อินเดีย (มาร์กซิสต์) (CPI(M))
ขณะเป็นมุขยมนตรี เขาเป็นผู้ริเริ่มการปฏิรูปครั้งรุนแรงด้านการศึกษาและที่ดินในรัฐเกรละ ซึ่งต่อมาเป็นที่รู้จักในชื่อเกรละโมเดล และถูกนำมาใช้เป็นมาตรฐานการพัฒนาของรัฐอื่น ๆ ในประเทศ เขาและพรรคคอมมิวนิสต์ (มาร์กซิสต์) ที่เขาตั้งขึ้นนั้นถือว่ามีส่วนอย่างมากในการพัฒนาการเมืองของอินเดียสู่ระบบที่ใช้การร่วมมือกันระหว่างพรรคการเมืองต่าง ๆ
ในปี 1992 เขาปฏิเสธการรับปัทมาภูษาณ เครื่องอิสริยาภรณ์ของรัฐบาลอินเดียระดับสูงสุดสำหรับพลเมือง เนื่องจากเขายึดมั่นในการปฏิเสธการยกย่องจากรัฐ
อัน แด-ฮี

| --- | --- |
อัน แด-ฮี
ฮันกึล: 안대희
ฮันจา: 安大熙
อาร์อาร์: An Dae-hui 
เอ็มอาร์: An Taehŭi 
อัน แด-ฮี (เกาหลี: 안대희; เกิด 31 มีนาคม ค.ศ. 1955) เคยถูกเสนอชื่อให้เป็นนายกรัฐมนตรีประเทศเกาหลีใต้ในสมัยที่พัก กึน-ฮเย เป็นประธานาธิบดี เมื่อวันที่ 22 พฤษภาคม ค.ศ. 2014 แต่อัน แด-ฮีไม่ได้รับเลือกเป็นนายกรัฐมนตรี
การศึกษา

สำเร็จการศึกษาโรงเรียนคย็องกี และสำเร็จการศึกษาในวิชาบริหารรัฐกิจ มหาวิทยาลัยแห่งชาติโซล
อัน เต๋อไห่

| อัน เต๋อไห่ |
| --- | --- |
ภาพถ่ายของอัน เต๋อไห่ ไม่ทราบวันเวลาถ่าย
เกิด: ค.ศ. 1844
เสียชีวิต: 12 กันยายน ค.ศ. 1869 (อายุ 24–25 ปี) จี่หนาน ชานตง
อาชีพ: ขันทีราชสำนัก
มีชื่อเสียงจาก: คนสนิทของพระพันปีฉือสี่
อัน เต๋อไห่ (จีน: 安德海; พินอิน: Ān Déhǎi; ค.ศ. 1844 – 12 กันยายน ค.ศ. 1869) เป็นขันทีซึ่งรับราชการในวังสมัยราชวงศ์ชิงของประเทศจีน เป็นคนสนิทของพระพันปีฉือสี่ (慈禧太后) ในช่วงคริสต์ทศวรรษ 1860 และถูกประหารชีวิตในการช่วงชิงอำนาจระหว่างพระพันปีฉือสี่กับกงชินหวัง (恭親王)
ใน ค.ศ. 1869 พระพันปีฉือสี่ส่งอัน เต๋อไห่ ไปโรงทอไหมที่หนานจิง (南京) อัน เต๋อไห่ เดินทางไปโดยขบวนเรืออลังการผ่านคลองใหญ่ (大運河) เพื่ออวดอ้างพระบารมี ซึ่งขัดต่อกฎมนเทียรบาลที่ห้ามขันทีออกจากพระราชวังโดยมิได้รับอนุญาต มิฉะนั้น มีโทษประหาร ทั้งนี้ เพื่อป้องกันขันทีมีอำนาจมากเกินควร ครั้นอัน เต๋อไห่ และคณะ ไปถึงมณฑลชานตง (山东省) ติง เป่าเจิน (丁寶楨) ผู้ว่าการมณฑล รายงานพฤติกรรมของเขากลับไปยังราชสำนัก กรมความลับทหาร (軍機處) ซึ่งมีกงชินหวังเป็นเจ้ากรม ลงความเห็นให้ประหารอัน เต๋อไห่ ตามกฎ พระพันปีฉืออัน (慈安太后) ซึ่งสำเร็จราชการแผ่นดินร่วมกันพระพันปีฉือสี่ เห็นชอบกับกรมความลับทหาร ส่วนพระพันปีฉือสี่เองมิได้ทรงก้าวก่ายในเรื่องนี้ มีผู้เล่าว่า ที่พระพันปีฉือสี่มิทรงก้าวก่าย ที่จริงมิทันก้าวก่ายมากกว่า เพราะกำลังทอดพระเนตรงิ้ว และมีรับสั่งห้ามผู้ใดรบกวน แต่ไม่ว่าจะเป็นประการใด ที่สุดแล้วอัน เต๋อไห่ และขันทีติดตามอีกหกคน ก็ถูกตัดศีรษะตามกฎ การประหารดังกล่าวเกิดขึ้นช่วงฤดูใบไม้ผลิ ณ วัดกวันตี้ (关帝庙) เมืองจี่หนาน (济南) ส่วนคนที่เหลือในคณะของอัน เต๋อไห่ ถูกปลดเป็นทาส และเนรเทศไปมณฑลเฮย์หลงเจียง (黑龍江省) ชายแดนด้านตะวันออกเฉียงเหนือของจักรวรรดิชิง การฆ่าอัน เต๋อไห่ นี้ มองกันว่า เป็นส่วนหนึ่งของการช่วงชิงอำนาจในราชสำนักระหว่างพระพันปีฉือสี่และกงชินหวัง
ดูเพิ่ม

หลี่ เหลียนอิง
อาบิโกะ

| อาบิโกะ 我孫子市 |
| --- | --- |
นคร
สถานที่ต่าง ๆ ในนครอาบิโกะ
   ธง ตรา
ที่ตั้งของอาบิโกะในจังหวัดชิบะ (เน้นสีชมพู)
อาบิโกะที่ตั้งในประเทศญี่ปุ่น
พิกัด: 35°52′N 140°02′E﻿ / ﻿35.867°N 140.033°E﻿ / 35.867; 140.033
ประเทศ:  ญี่ปุ่น
ภูมิภาค: คันโต
จังหวัด: ชิบะ
การปกครอง
 • นายกเทศมนตรี: จุนอิจิโร โฮชิโนะ (星野 順一郎, ตั้งแต่มกราคม 2007)
พื้นที่
 • ทั้งหมด: 43.19 ตร.กม. (16.68 ตร.ไมล์)
ความสูง: 4 เมตร (13 ฟุต)
ประชากร (ธันวาคม 2020)
 • ทั้งหมด: 131,714 คน
 • ความหนาแน่น: 3,000 คน/ตร.กม. (7,900 คน/ตร.ไมล์)
สัญลักษณ์
 • ต้นไม้: เซลโควาญี่ปุ่น (Zelkova serrata)
 • ดอกไม้: อาซาเลีย (Azalea)
 • นก: นกคู้ต (Eurasian coot)
เขตเวลา: UTC+9 (เวลามาตรฐานญี่ปุ่น)
รหัสไปรษณีย์: 270-1192
โทรศัพท์: 04-7185-1111
ที่อยู่: 1858 Banchi, Abiko-shi, Chiba-ken 270-1192
เว็บไซต์: เว็บไซต์ทางการ
อาบิโกะ (ญี่ปุ่น: 我孫子市; โรมาจิ: Abiko-shi) เป็นนครที่ตั้งอยู่ในจังหวัดชิบะ ทางทิศตะวันออกเฉียงเหนือของกรุงโตเกียว ประเทศญี่ปุ่น มีขนาดพื้นที่ทั้งสิ้น 43.19 ตารางกิโลเมตร ในปี 2011 จำนวนประชากรประมาณ 134,154 คน
ภูมิศาสตร์

อาบิโกะตั้งอยู่ทางทิศตะวันตกเฉียงเหนือของจังหวัดชิบะ มีอาณาเขตทางทิศเหนือติดกับแม่น้ำโทเนะ และจังหวัดอิบารากิ
ภูมิศาสตร์ > เทศบาลข้างเคียง

อินไซ จังหวัดชิบะ
คาชิวะ จังหวัดชิบะ
โทริเดะ จังหวัดอิบารากิ
โทเนะ จังหวัดอิบารากิ
แหล่งข้อมูลอื่น

(อังกฤษ) html เว็บไซต์ทางการเมืองอาบิโกะ[ลิงก์เสีย]
อายาโกะ ซาโนะ

| อายาโกะ ซาโนะ |
| --- | --- |

เกิด: เจ้าหญิงอายาโกะแห่งทาเกดะ 4 กรกฎาคม พ.ศ. 2454 โตเกียว จักรวรรดิญี่ปุ่น
เสียชีวิต: 3 กันยายน พ.ศ. 2546 (92 ปี) โตเกียว ประเทศญี่ปุ่น
คู่สมรส: สึเนมิตสึ ซาโนะ
บุตร: 4 คน
บิดามารดา: เจ้าชายสึเนฮิซะ ทาเกดะโนะมิยะ เจ้าหญิงมาซาโกะ พระชายาฯ
อายาโกะ ซาโนะ (ญี่ปุ่น: 佐野禮子; โรมาจิ: Sano Ayako; 4 กรกฎาคม พ.ศ. 2454 — 3 กันยายน พ.ศ. 2546) หรือพระนามเดิม เจ้าหญิงอายาโกะแห่งทาเกดะ (ญี่ปุ่น: 禮子女王; โรมาจิ: Ayako Joō) พระธิดาในเจ้าชายสึเนฮิซะ ทาเกดะโนะมิยะ กับเจ้าหญิงมาซาโกะ พระชายาฯ และเป็นพระราชนัดดาในจักรพรรดิเมจิ มีพระเชษฐาคือเจ้าชายสึนาโยชิ ทาเกดะโนะมิยะ
เจ้าหญิงอายาโกะลาออกจากฐานันดรศักดิ์เพื่อเสกสมรสกับเคานต์สึเนมิตสึ ซาโนะ ทั้งสองมีพระบุตรด้วยกันสี่คน
อายาโกะสิ้นพระชนม์เมื่อวันที่ 3 กันยายน พ.ศ. 2546 สิริพระชันษา 92 ปี พระศพถูกฝังที่ป่าช้าอาโอยามะ และแท่นเหนือหลุมฝังพระศพมีการสลักพระนามทางคริสต์ศาสนาว่า "มาเรีย" (マリヤ)
หลวงชาตินักรบ (ศุข ชาตินักรบ)

| พลเอกหลวงชาตินักรบ (ศุข ชาตินักรบ) ม> ป.ช., ม.ว.ม. |
| --- | --- |


รัฐมนตรีว่าการกระทรวงกลาโหม
ดำรงตำแหน่ง 11 พฤศจิกายน พ.ศ. 2490 – 25 มิถุนายน พ.ศ. 2492
นายกรัฐมนตรี: ควง อภัยวงศ์   จอมพล ป. พิบูลสงคราม
ก่อนหน้า: พลโท จิร วิชิตสงคราม
ถัดไป: จอมพล ป. พิบูลสงคราม
 
ข้อมูลส่วนบุคคล
เกิด: 19 ธันวาคม พ.ศ. 2438
เสียชีวิต: 6 เมษายน พ.ศ. 2519
ศาสนา: พุทธ

พลเอก หลวงชาตินักรบ (ศุข ชาตินักรบ) เป็นอดีตรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และรัฐบาลจอมพล ป. พิบูลสงคราม
ประวัติ

พลเอก หลวงชาตินักรบ (ศุข ชาตินักรบ) จบการศึกษาจากโรงเรียนนายร้อยทหารบก แล้วเข้ารับราชการในกองทัพบก ขณะมียศเป็น พันตรี ได้รับพระราชทานบรรดาศักดิ์เป็น หลวงชาตินักรบ รับราชการมียศสูงสุดที่ พลโท
พ.ศ. 2490 พลโท หลวงชาตินักรบ (ศุข ชาตินักรบ) ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และลาออกพร้อมคณะรัฐมนตรี พ.ศ. 2491 ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลพันตรี ควง อภัยวงศ์ แต่ก็ต้องลาออกในไม่มีเดือนถัดมาเนื่องจากคณะรัฐประหารบังคับให้ลาออกภายใน 24 ชั่วโมง ในเดือนเมษายน พ.ศ. 2491 ก็ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลของจอมพล ป. พิบูลสงคราม ก่อนจะพ้นจากตำแหน่งเพราะได้ประกาศใช้รัฐธรรมนูญแห่งราชอาณาจักรไทย (ฉบับถาวร) เมื่อวันที่ 23 มีนาคม พ.ศ. 2492
เครื่องราชอิสริยาภรณ์

พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2496 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. ไม่ปรากฎ –  เหรียญพิทักษ์รัฐธรรมนูญ (พ.ร.ธ.)
พ.ศ. ไม่ปรากฏ –  เหรียญจักรมาลา (ร.จ.ม.)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2453 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
รายชื่อตัวละครในปริศนาสมบัติอัจฉริยะ
บรรพบุรุษคาฮิลล์ > กิเดียน คาฮิลล์ (Gideon Cahill)

กิเดียน คาฮิลล์ นักเล่นแร่แปรธาตุชาวไอร์แลนด์ เขาเป็นผู้คิดค้นน้ำยาวิเศษด้วยหวังจะนำมารักษากาฬโรคที่ระบาดในยุโรป ณ ช่วงเวลานั้น แต่กลับได้น้ำยาวิเศษที่ทำให้ผู้ดื่มครอบครองพรสวรรค์ของมนุษย์ทุกด้าน เขาได้มอบสูตรน้ำยาแต่ละส่วนให้แก่บุตรธิดาทั้ง 4 คน ได้แก่ ลุค แคทเธอรีน โทมัส และเจน
ค.ศ. 1507 บ้านบรรพบุรุษคาฮิลล์ถูกลอบวางเพลิงจากศัตรูที่รู้ความลับเรื่องน้ำยา กิเดียนเสียชีวิตลง  แต่ก่อนหน้านั้น เขาพบว่าน้ำยายังไม่สมบูรณ์ ก่อนเสียชีวิตจึงมอบส่วนผสมที่ขาดหายให้โอลิเวีย ภรรยา ซึ่งตกทอดสู่ มาเดอแลน คาฮิลล์ ในกาลต่อมา
บรรพบุรุษคาฮิลล์ > โอลิเวีย คาฮิลล์ (Olivia Cahill)

โอลิเวีย คาฮิลล์ ภรรยาของกิเดียน คาฮิลล์ หลังจากสามีเสียชีวิตลง เธอเสียใจเป็นอย่างยิ่งที่ลูกๆ แตกแยก เธอจึงอบรมมาเดอแลนว่าไม่มีสิ่งใดสำคัญไปกว่าครอบครัว เธอหวังว่าสักวันหนึ่งครอบครัวคาฮิลล์จะกลับมาเป็นหนึ่งเดียวอีกครั้ง เธอเสียชีวิตลงในปี ค.ศ. 1526
บรรพบุรุษคาฮิลล์ > ลุค คาฮิลล์ (Luke Cahill)

บุตรอันดับที่ 1 และลูกชายคนโต เกิด ค.ศ. 1484 ลุคมีนิสัยทะเยอทะยาน เขาเป็นผู้ก่อตั้งสายตระกูลลูเซี่ยน
เดิมทีลุคใฝ่ฝันที่จะสร้างอาณาจักรที่ทุกคนได้รับการปฏิบัติอย่างเท่าเทียม เขาจึงต้องการ 39 คำไขปริศนาเพื่อบรรลุสิ่งนั้น แต่หลังเหตุเพลิงไหม้บ้านคาฮิลล์ ลุคถูกแคเธอรีนและโทมัสกล่าวหาว่าเป็นผู้วางเพลิงและกระทำปิตุฆาต เขาจึงหนีจากไอร์แลนด์ไปอังกฤษ และเข้าเป็นสมาชิกดาวรุ่งของสภาในพระเจ้าเฮนรี่ที่ 8 ณ ที่นั่นเขาเรียนรู้ว่า ทุกสิ่งนั้นหามาได้ถ้าต้องการ แม้จะต้องติดสินบนหรือหักหลังก็ตาม เขาจึงจ้างวานสายลับไปสอดแนมน้องทั้ง 3 เพื่อชิงคำไขปริศนา
บรรพบุรุษคาฮิลล์ > แคทเธอรีน คาฮิลล์ (Katherine Cahill)

บุตรอันดับที่ 2 และลูกสาวคนโต เกิด ค.ศ. 1492 หลงใหลในวิทยาศาสตร์เช่นเดียวกับบิดา เธอก่อตั้งสายตระกูลอีคาเทริน่า
ในวัยเยาว์ เธอกับโทมัสใฝ่ฝันว่าจะได้ออกผจญภัยในโลกกว้าง เพราะเชื่อว่าเป็นเรื่องที่กล้าหาญสำหรับผู้หญิง แต่หลังจากเพลิงไหม้ เธอและโทมัสกล่าวหาว่าลุคเป็นผู้ลอบวางเพลิง และหนีไปโปรตุเกสเพื่อปกป้องคำไขปริศนาจากลุค แต่ว่าโทมัสกลับทิ้งภารกิจด้วยการหลงรักและอยู่กินกับหญิงโปรตุเกสเป็นเวลาถึง 3 ปี แคทเธอรีนไม่อาจทนต่อไปได้จึงหนีไปพร้อมกับคำไขปริศนาของโทมัสส่วนหนึ่ง ทำให้โทมัสโกรธมากและออกตามหาแคทเธอรีน สายตระกูลโทมัสกับอีคาเทริน่าจึงเป็นศัตรูกัน
แคทเธอรีนหนีโทมัสไปยังอียิปต์ ที่นั่นเธอกลายเป็นนักไอยคุปต์วิทยาที่มีชื่อเสียงคนแรกของโลก เธอสามารถถอดและอ่านอักษรเฮียโรกลิฟฟิกได้ก่อนการค้นพบหินโรเซตตา และซ่อนคำไขปริศนาไว้ที่อียิปต์เพื่อให้ลูกหลานของเธอมาพบในภายหลัง